b'\n_START_ARTICLE_\nMeksikon ekologinen vihre\xc3\xa4 puolue\n_START_PARAGRAPH_\nMeksikon ekologinen vihre\xc3\xa4 puolue (esp. Partido Verde Ecologista de M\xc3\xa9xico) on yksi kuudesta Meksikon kongressissa edustetusta puolueesta. Edustajainhuoneen 500 paikasta sill\xc3\xa4 on seitsem\xc3\xa4ntoista. Senaatissa sill\xc3\xa4 on viisi paikkaa 128:sta._NEWLINE_Puoluetta on johtanut vuodesta 2001 Jorge Emilio Gonz\xc3\xa1lez Mart\xc3\xadnez, joka on sen perustaneen Jorge Gonz\xc3\xa1lez Torresin poika._NEWLINE_Puolue on pyrkinyt palauttamaan kuolemanrangaistuksen Meksikoon, mist\xc3\xa4 syyst\xc3\xa4 Euroopan vihre\xc3\xa4 puolue ei en\xc3\xa4\xc3\xa4 tunnusta sit\xc3\xa4 vihreiden puolueiden joukkoon kuuluvaksi. Euroopan vihreiden mukaan kuolemanrangaistuksen vastustaminen on kaikkien vihreiden jakama perusarvo. Vuoden 2001 Global Greens Charter ei hyv\xc3\xa4ksy kuolemanrangaistuksen k\xc3\xa4ytt\xc3\xb6\xc3\xa4.'